อนุสรณ์ ชี้ หากเสียง ส.ส. ผ่าน พ.ร.บ.งบฯ เหลือ 249 งบฯ ยังผ่านหรือไม่
อนุสรณ์ โฆษกเพื่อไทย ถาม ถ้าเสียงผ่าน พ.ร.บ.งบประมาณ เหลือ 249 เสียง ไม่ถึงกึ่งหนึ่ง ถือว่างบฯ ผ่านสภาหรือไม่ หากตัด ส.ส.เสียบบัตรแทนกัน 4 คน ชี้หากเป็นเช่นนั้น นายกฯ ควรลาออกหรือไม่วันที่ 23 ม.ค. นายอนุสรณ์ เอี่ยมสะอาด โฆษกพรรคเพื่อไทย กล่าวถึงกรณีการเสียบบัตรแทนกันของ ส.ส.ระหว่างพิจารณาร่าง พ.ร.บ.งบประมาณรายจ่ายประจำปี 2563 ว่า ผลโหวตลงมติวาระ 3 ร่าง พ.ร.บ.งบประมาณรายจ่ายประจำปี 2563 มีมติเห็นด้วย 253 ต่อ 0 เสียง หากตรวจสอบแล้วไม่ใช่ 253 เสียง ที่เกินกึ่งหนึ่งมาเพียง 3 เสียง แต่กลายเป็นเพียง 249 เสียง ไม่ถึงกึ่งหนึ่ง อันเกิดจากกรณีเสียบบัตรแทนกัน 4 เสียง จาก ส.ส.พรรคภูมิใจไทย 2 เสียง ส.ส.พรรคพลังประชารัฐ 2 เสียง ยังมั่นใจอยู่หรือไม่ว่า ร่าง พ.ร.บ.งบประมาณร่ายจ่ายประจำปี 2563 ผ่านความเห็นชอบจากสภาอย่างถูกต้อง จนถึงขณะนี้ กรณีเสียบบัตรแทนกัน มีถึง 4 ราย และหากตรวจสอบลึกลงไปอาจพบมากกว่านี้อีกก็ได้พล.อ.ประยุทธ์ จันทร์โอชา นายกรัฐมนตรีและ รมว.กลาโหม เจอปมนี้เข้าไปเซลล์สมองอาจเหลือน้อยกว่าเดิม มาตรการทางเศรษฐกิจที่ไม่มีแผนกระตุ้นอย่างเป็นรูปธรรม เงินบาทแข็ง ส่งออกวิกฤติ ลูบหน้าปะจมูก ว่า หนักแล้ว หากงบล่าช้าไปอีก 3-4 เดือน ประชาชนจะไม่ทน คนจะออกมา วิ่งไล่ลุง กันมากขึ้น อันตรายถึงความอยู่รอดของรัฐบาล พล.อ.ประยุทธ์ จะยึดเอาตามความเห็นของ นายวิษณุ เครืองาม รองนายกฯ ที่มีคนตั้งฉายาให้ว่า บิดาแห่งข้อยกเว้น โชคคงไม่เข้าข้างตลอดไป ต้องหาทางแก้ไขโดยเร็วความรับผิดชอบทางการเมือง สูงกว่าความรับผิดชอบทางกฎหมาย หากร่าง พ.ร.บ.งบประมาณรายจ่ายประจำปี 2563 ล่าช้า จนทำให้ประเทศชาติและประชาชนเสียโอกาส พล.อ.ประยุทธ์ ควรลาออก นายอนุสรณ์ กล่าว
อนุสรณ์ โฆษกเพื่อไทย ถาม ถ้าเสียงผ่าน พ.ร.บ.งบประมาณ เหลือ 249 เสียง ไม่ถึงกึ่งหนึ่ง ถือว่า งบฯ ผ่านสภาหรือไม่ หากตัด ส.ส.เสียบบัตรแทนกัน 4 คน ชี้หากเป็นเช่นนั้น นายกฯ ควรลาออกหรือไม่ 
อนุสรณ์ เอี่ยมสะอาด,เสียบบัตรแทนกัน,เพื่อไทย,โฆษกเพื่อไทย,พ.ร.บ.งบประมาณ 2563,ประยุทธ์ จันทร์โอชา,จี้ลาออก,ข่าวทั่วไป